Ek SMEEK jou - Jou Selfmoord Oor
Home > Ek SMEEK jou
Ja jy het reg gelees. Hierdie is `n post waarin ek jou wil smeek. Moet dit nie doen nie! Moenie alles beeindig nie! Dis nog nie die einde nie! Kan ek jou vertel hoekom ek vra?
Soos ek al genoem het het 2 baie close vriende verlede jaar selfmoord gepleeg en weet jy my vriend/in ek sukkel steeds om dit te verwerk. Ek wens so ek kon daardie koffie met Chris hê of net lekker met Cobus gesels. Ek wens ek het meer van my kant af gedoen vir hulle. Ek wens ek was daar om hulle `n skouer te gee om op te huil. Ek wens ek kon saam met hulle bid, saam met hulle huil! Ek wens ek het die foon opgetel en gebel toe ek gevoel het ek moes maar more was nog `n dag. Ek mis hulle! Ek mis hulle!!!! En weet jy, jou familie gaan jou ook mis. Daar is dalk kinders wat gaan groot word sonder `n ouer wat hulle kan skade gee vir die res van hulle lewens. En wat as jou aksie veroorsaak dat hulle dit dalk ook later doen? Ek wil jou nie laat slegter voel nie want ek weet waar jy is. Ek ken daai plek. Ek weet jy wil dit nie hoor nie en dat alles net te donker lyk maar ASSEBLIEF, ASSEBLIEF, gaan kry hulp. Ek smeek jou! Jy voel alleen in daardie donker plek maar jy is nie! Jy is nie!
Ek wens so ek kon daar wees en nou saam met jou `n koffie drink, al ken ons mekaar nie. Eintlik omdat ek so goed weet waar jy is ken ons mekaar dalk juis beter as wat ander ooit sal. Ek ken daai plek van isolasie en seer en net nie meer kan nie. Maar my vriend/in, dit raak beter! Daar kom `n tyd wat jy weer die son sien, die hitte voel, liefde ervaar! `n Tyd waar jy agter kom jy het nog `n lewe, daar is nog mense wat omgee.
So, as jy dit vir niemand anders wil doen nie, doen dit vir hierdie ou wat hier skryf. Hierdie ou wat self deur alles geworstel het en heel anderkant uitgekom het. Hierdie ou wat so graag saam jou glo dat alles ok gaan wees. Hierdie ou wat eendag regtig saam jou n koffie sal wil drink! Asseblief, doen dit vir my! Net een dag, net 2 dae, net een week, en voor jy weet trek ons by n maand. Ek gee om, hoor jy my? EK GEE OM!
Asseblief, asseblief, moenie, ek SMEEK jou!!
Tagged depressie, ek het hulp nodig, Ek is moeg, ek soek raad, ek wil selfmoord pleeg, genoeg is genoeg, help, selfmoord, selfmoord idees
Previous Post: Selfmoord gogga – Gedig
Next Post: Dood